คลังขอกู้เอดีบี1.7หมื่นล.เตรียมสร้างรถไฟ-ถนน
คลังถกเอดีบี ขอกู้ 1.7 หมื่นล้าน ใช้สร้างรถไฟ ถนน เผยหนี้สาธารณะ มี.ค. เพิ่ม 7,800 ล้าน
24 พ.ค. 2559

คลังถกเอดีบี ขอกู้ 1.7 หมื่นล้าน ใช้สร้างรถไฟ ถนน เผยหนี้สาธารณะ มี.ค. เพิ่ม 7,800 ล้าน
นายสุวิชญ โรจนวานิช ผู้อำนวยการสำนักงานบริหารหนี้สาธารณะ (สบน.) เปิดเผยว่า นายอภิศักดิ์ ตันติวรวงศ์ รมว.คลัง ได้หารือกับประธานธนาคารพัฒนาเอเชีย (เอดีบี) ระหว่างการประชุมประจำปีสภาผู้ว่าการธนาคารพัฒนาเอเชีย เมื่อต้นเดือน พ.ค. ถึงความเป็นไปได้ที่ไทยจะกู้เงินจากเอดีบี 300-500 เหรียญสหรัฐ หรือประมาณ 1-1.7 หมื่นล้านบาท เพื่อลงทุนในโครงสร้างพื้นฐานด้านคมนาคม เช่น โครงการรถไฟและถนน รวมทั้งไทยยังขอรับความช่วยเหลือทางวิชาการจากเอดีบี ด้านการพัฒนาโครงสร้างระบบชาระเงินแบบอิเล็กทรอนิกส์ หรืออี-เพย์เมนต์ การร่วมลงทุนระหว่างรัฐและเอกชน หรือพีพีพี โดยเฉพาะด้านคมนาคมขนส่ง
ขณะเดียวกัน รมว.คลัง ยังได้หารือกับธนาคารเพื่อความร่วมมือระหว่างประเทศญี่ปุ่น (เจบิก) ถึงการให้ภาคเอกชนญี่ปุ่นมาร่วมลงทุนโครงสร้างพื้นฐานของไทยในรูปแบบพีพีพี และบทบาทของเจบิกในการพัฒนาโครงการท่าเรือน้ำลึกและนิคมอุตสาหกรรมในเขตเศรษฐกิจพิเศษทวาย
นางสุณี เอกสมทราเมษฐ์ ผู้อำนวยการสำนักนโยบายและแผน สบน. กล่าวถึงสถานะหนี้สาธารณะคงค้าง ณ วันที่ 31 มี.ค. 2559 ว่า มี 6 ล้านล้านบาท หรือ 44.03% ของจีดีพี และเพิ่มขึ้นสุทธิ 7,862.69 ล้านบาท เทียบกับเดือนก่อนหน้า